விம்கோ நகர் பணிமனை மெற்றோ நிலையம்

**விம்கோ நகர் பணிமனை மெற்றோ நிலையம்** (*Wimco Nagar Depot Metro station*) என்பது சென்னை மெற்றோவின் வரிசை 1 (நீலவழித்தடம்) நீட்டிப்பில் உள்ள ஒரு விரைவுப் போக்குவரத்து நிலையமாகும். இந்த நிலையம், முதற்கட்ட வடக்கு நீட்டிப்பில் உள்ள 10 நிலையங்களில் ஒன்றாகவும், சென்னை மெற்றோவின் நீல வழித்தடத்தில் (சென்னை மெட்ரோ) உள்ள 26 நிலையங்களில் ஒன்றாகவும் உள்ளது. இந்த நிலையம் எர்ணாவூர் மற்றும் சென்னையின் பிற வடக்கு புறநகர்ப் பகுதிகளுக்கு சேவை செய்யும். இந்த நிலையம் திருவொற்றியூர் தேரடி மெற்றோ நிலையத்துடன் இணைந்து 14 மார்ச் 2022 அன்று திறந்து வைக்கப்பட்டது.

## வரலாறு
முதற்கட்டத்தின் நீல வழித்தடத்தின் வடக்கு விரிவாக்கத்தின் திறப்பு விழாவைத் தொடர்ந்து, விம்கோ நகர் மெற்றோ நிலையத்தில் ஒரு பணிமனை திட்டமிடப்பட்டது. சனவரி 2022இல், சென்னை மெட்ரோ ரயில் நிறூவனத்தின் நிலையத்திலிருந்து சுமார் 500 மீட்டர் தொலைவில் அமைந்துள்ள இந்த பணிமனையில் ஒரு புதிய நிலையத்தை உருவாக்க முடிவு செய்தது.

## நிலையம்

### கட்டமைப்பு
விம்கோ நகர் பணிமனை என்பது நீல வழித்தடத்தில் (சென்னை மெட்ரோ) அமைந்துள்ள ஒரு மேம்பால மெற்றோ நிலையம் ஆகும். இது எர்ணாவூர் பகுதிக்கு அருகில், விம்கோ நகர் மெட்ரோ நிலையத்திலிருந்து சுமார் 500 மீட்டர் தொலைவில் அமைந்துள்ளது.

### நிலைய அமைப்பு
விம்கோ நகர் பணிமனை மெற்றோ நிலையத்திற்கு இரண்டு நுழைவாயில்கள் இருக்கும்.

## கிடங்கு
வண்ணாரப்பேட்டைக்கும் விம்கோ நகருக்கும் இடையே இயங்கும் தொடருந்துகளை பராமரிப்பதற்கும் நிறுத்துவதற்கும் இந்த மேம்பால நிலையத்தில் ஒரு பணிமனை செயல்படுகிறது. இந்தப் பணிமனையில், நிலையத்திற்கான பாதை உட்பட 16 பாதைகள் உள்ளன. இந்தப் பணிமனையில் ஒரு சிறிய நிலையம், ஒரு பயிற்சி மையம் மற்றும் பணிமனை ஊழியர்கள் மற்றும் ரயில் இயக்குபவர்களுக்கான பிற வசதிகளும் உள்ளன. இந்தப் பணிமனை நிலையம், விம்கோ நகர் மேம்பால நிலையத்திலிருந்து தனியாகவும், விம்கோ நகர் மெட்ரோ நிலையத்திலிருந்து ஒரு கிலோமீட்டருக்கும் குறைவான தூரத்திலும் அமைந்திருக்கும். இது 15,500 சதுர மீட்டர் பரப்பளவைக் கொண்டிருக்கும் மற்றும் 12 மீட்டர் உயரத்தில் இருக்கும். இந்தப் பணிமனை 1,161 நிலத்தடி அடித்தளத் தூண்களின் மீது அமைந்திருக்கும். இது 1.8 மீட்டர் தடிமன் கொண்ட ஒரு கான்கிரீட் தளத்துடன் இணைக்கப்பட்டுள்ளது, அதன் மீது பல்வேறு தடிமன் கொண்ட 324 தூண்கள் கட்டப்படும். இந்தத் தூண்களில், நிறுத்தும் பாதைகளுக்குக் கீழே நான்கு அடுக்கு வாகன நிறுத்துமிடம் கட்டப்பட்டுள்ளது. சுமார் 600 மீட்டர் நீளமுள்ள ஒரு இணைப்பு வழித்தடம், இந்தப் பாதைகளை விம்கோ நகர் மேம்பால நிலையத்தை நோக்கிச் செல்லும் பிரதானப் பாதையுடன் இணைக்கிறது. மற்ற அம்சங்களில் பணிமனையினைச் சுற்றி 7.5 மீட்டர் அகலமுள்ள உள் சாலை, மழைநீர் வடிகால்கள் மற்றும் 600,000 லிட்டர் (159,000 கேலன்) நீர் தொட்டி ஆகியவை அடங்கும். பணிமனைக்கு அருகில் 10,000 சதுர மீட்டர் பரப்பளவு எதிர்கால வாகன நிறுத்துமிடங்களுக்காக ஒதுக்கப்பட்டுள்ளது. மேலும் சொத்து மேம்பாட்டிற்காக மூன்று அடுக்குகளைக் கொண்ட 1,055 சதுர மீட்டர் தானியங்கி சுத்தம் செய்யும் ஆலையும் அமைக்கப்படும். மெட்ரோவின் 52 ரயில்களையும் கையாளும் வகையில் வடிவமைக்கப்பட்டுள்ள இந்த பணிமனை திசம்பர் 2020-க்குள் கட்டி முடிக்க திட்டமிடப்பட்டது 

உயர்த்தப்பட்ட பணிமனையின் கட்டுமானம் 2018ஆம் ஆண்டு  2,300 மில்லியன் செலவில் தொடங்கியது. இந்த பணிமனை 3.5 ஹெக்டேர் பரப்பளவைக் கொண்டுள்ளது. இதில் 12 ரயில்களை நிறுத்த வசதி உள்ளது. பணிமனையில் உள்ள மற்ற வசதிகளில் மூன்று ஆய்வுப் பாதைகள், ஒரு அவசரகால பழுதுபார்க்கும் பாதை மற்றும் ரயில்களைக் கழுவுவதற்கான ஒரு சிறிய பகுதி ஆகியவை அடங்கும். மெட்ரோ ரயில், உயர்த்தப்பட்ட பணிமனை நிலையத்திற்கு மேலே குடியிருப்பு அல்லது அலுவலக இடத்திற்காக 60 மீட்டர் உயரமும் 20 மாடிகளும் கொண்ட கட்டிடத்தை கட்ட திட்டமிட்டுள்ளது.

## இணைப்பு
### தொடருந்து
* விம்கோ நகர் தொடருந்து நிலையம்

## மேலும் காண்க

* விம்கோ நகர் தொடருந்து நிலையம்
* சென்னை மெட்ரோ நிலையங்களின் பட்டியல்
* சென்னையில் உள்ள தொடருந்து நிலையங்கள்
* சென்னை பறக்கும் தொடருந்துத் திட்டம்
* சென்னை மோனோரெயில்
* சென்னை புறநகர் இருப்புவழி
* சென்னையில் போக்குவரத்து

## மேற்கோள்கள்

## வெளியிணைப்புகள்
* 

* ''UrbanRail.Net'' – descriptions of all metro systems in the world, each with a schematic map showing all stations.

பகுப்பு:சென்னை மெட்ரோ நிலையங்கள்